recursal/SuperWikiNEXT-32B huggingface dataset:
**שאול גאררו** (באנגלית: **Shaul Guerrero**; נולדה ב-14 באוקטובר 1990 באל פאסו, טקסס ארצות הברית), הידועה יותר בשם הבמה שלה **רחל דיאז** (באנגלית: **Raquel Diaz**), היא זמרת מקסיקנית-אמריקאית, דוגמנית ומתאבקת מקצועית עבר של הארגון WWE. כמו כן, היא התחרתה ב-FCW, ליגת הפיתוח של הWWE.
שאול היא חלק ממשפחת גאררו האגדית, כאשר היא הבת של אדי גאררו ושל ויקי גאררו.
ב-17 במאי 2012 ערכה את הופעת הבכורה שלה ב-NXT.

WWE
---

#### FCW‏ (2010–2012)

ב-26 באוקטובר 2010, ארגון ה-WWE החתימו את גאררו לחוזה פיתוח בליגת הפיתוח שלהם - FCW. היא ערכה את הופעת הבכורה שלה בדצמבר 2010, כאשר היא הייתה לצד הזירה בקרב על אליפות הדיוות של FCW בין AJ לי ונעמי נייט. היא ערכה את הקרב הראשון שלה מאוחר יותר, ב-11 בפברואר 2011 תחת השם "רחל דיאז", כאשר היא הצטוותה עם נעמי נייט לקרב זוגות נגד AJ לי ואוקסנה.
ב-17 בנובמבר בתוכנית של FCW, דיאז ניצחה את אוקסנה עם תרגיל הסיום "Gory Bomb", שנחשב תרגיל מפורסם מאוד במשפחת גאררו, והפכה להיות "מלכת FCW". ב-15 בדצמבר בתוכנית של FCW, ניצחה דיאז את אודרי מארי כדי להפוך לאלופת הדיוות של FCW בפעם הראשונה בקריירה, כעת היא החזיקה בתואר "מלכת FCW" ובאליפות הדיוות של FCW בו זמנית.
בהמשך, דיאז המשיכה עם הפיוד שלה נגד אודרי מארי ופיתחה יריבויות קטנות נוספות כנגד סופיה קורטז, קייטלין ועוד.
ב-21 ביוני 2012, דיאז הפכה להיות מחזיקת התואר הכי ארוכה בהיסטוריה של FCW, כאשר היא עברה את הרצף של נעמי נייט, שעמד על 189 ימים.

#### NXT‏ (2012–2014)

ב-18 ביולי 2012, גאררו ערכה את הופעת הבכורה בפרק של NXT, כאשר היא משחקת את הדמות של ה"אולטרה דיווה" ו"מדיחת הגועל" של הדיוות האחרות.
בתחילת אוגוסט, דיאז ניצחה את אודרי מארי, וציירה על מצחה את האות L, סימן ללוזרית. ב-22 באוגוסט, היא הופיעה לאחר הקרב בין טמינה סנוקה וסופיה קורטז, כאשר דיאז תוקפת את סנוקה לאחר חגיגות ניצחונה ומציירת גם על מצחה את האות L.

בחודש ספטמבר 2013, גאררו חזרה להתאמן במתחם הפיתוח של ה-WWE. בסביבות הזמן הזה דווח שגאררו לא פוטרה רשמית, אלא נתנו לה זמן להיעדר כדי להיות נוכחת בבית הספר. ב-30 באפריל 2014 פורסם שה-WWE שחררו את גאררו מהחוזה שלה. באוגוסט 2014 נודע שגאררו עזבה את הארגון עקב הפרעות אכילה.

### ארגונים עצמאיים (2018–היום)

ב-17 בפברואר 2018 גאררו חזרה לענף ההיאבקות כאחת מצוות השידור של הארגון Reality of Wrestling, שהבעלים שלו הם בוקר טי ושארמל.

חיים אישיים
-----------

גאררו היא הבת הבכורה של אדי גאררו ושל ויקי גאררו. ב-3 בינואר 2016, היא התחתנה עם המתאבק איידן אינגליש.

אליפויות והישגים
----------------

* **הישגים בארגון ההיאבקות Florida Championship Wrestling - FCW**
	+ אליפות הדיוות של FCW (פעם אחת)
	+ "מלכת FCW" (פעם אחת, אחרונה)

קישורים חיצוניים
----------------

ויקישיתוף מדיה וקבצים בנושא **שאול גאררו** בוויקישיתוף
* שאול גאררו, ברשת החברתית טוויטר
* שאול גאררו, ערוץ באתר Twitch.tv
* שאול גאררו, במסד הנתונים הקולנועיים IMDb (באנגלית)
* שאול גאררו, באתר Online World of Wrestling

הערות שוליים
------------

1. ↑  מספר מתאבקים משוחררים מהחוזה שלהם
2. ↑  שאול גאררו בריאיון לגבי למה עזבה את ה-WWE
**משפט פרוצדורלי**, או "ההליך המשפטי", הוא ענף במשפטים העוסק בכללים בדבר ניהול המשפט, בשיטות משפט השונות, בין אם אדוורסריות ובין אם אינקוויזיטוריות.

כללי המשפט הפרוצדורלי עוסקים באספקט המנהלי של המשפט – להבדיל מהמשפט המהותי, העוסק בזכויות והחובות המהותיות של אנשים – ומהווים, בידי בית המשפט והשופט היושב בדין, כלי-עזר הכרחיים ועיקריים בניהול המשפט המובא בפניו, עד להכרעתו.

הוראות המשפט הפרוצדורלי קובעות כללים לביצוע, בכל שלב משלבי המשפט, החל מהגשת המסמכים הדרושים לפתיחת התיק ועד סיומו בפסק דין ובערעור עליו. הן עורכות, בכל שלב של המשפט, מאזן של האינטרסים המתחרים והמתנגשים בין הצדדים למשפט ובינם לבין בית המשפט, ומורות כיצד יש לנהוג, תוך הגנה על זכויות כל צד במשפט.

מטיבו וטבעו, אין המשפט הפרוצדורלי קובע, או מתיימר לקבוע, את זכויותיהם המהותיות של האנשים – חשודים, נאשמים, תובעים ונתבעים – במשפט הנערך, אלא רק את הדרך שבה ינוהל המשפט ויבורר. משום כך, הגישה הרווחת היא כי אין לראות בכללים הפרוצדורליים סד-נוקשה חסר פשרות, בבחינת "יקוב הדין את ההר". ואולם, כאשר צד אחד או יותר למשפט אינו פועל כהלכה לפי כללי המשפט הפרוצדורלי החלים בעניינו, יכול הדבר לגרור סנקציות ואף להגיע לעיתים עד כדי הכרעת המשפט.

מן הראוי להזכיר כי ישנם כללים פרוצדורליים אשר עשויים להחזיק זכויות יסוד מהותיות של ממש. כך למשל, כאשר נקבעים כללים דיוניים המגבילים זכות חוקתית של גישה לערכאות (כגון גביית אגרה, או זכות עמידה בבג"ץ), ראוי להתחשב בהשפעותיהם על מידת קיומו של ההליך הנאות.

חלוקה
-----

ככלל, נהוג לחלק את ענף המשפט הפרוצדורלי לכמה סוגי דינים משניים, שהמשותף להם הוא אופיים ההסדרי-מינהלי והם: סדרי דיון, דיני הראיות ודיני התיישנות.

מאחר שבאופן כללי, המשפט המהותי מתחלק לשלוש קבוצות עיקריות, קרי המשפט האזרחי, המשפט הפלילי והמשפט המנהלי, חלים בעניינו של כל ענף משפטי מהותי כללי פרוצדורה ייחודיים. כך למשל נהוגים:

* סדרי דין במשפט האזרחי – בעיקר בתקנות סדר הדין האזרחי התשמ"ד 1984 - המכונים "דיון אזרחי"; ובתקנות בית הדין לעבודה (סדרי דין), התשנ"ב - 1991.
* סדרי דין במשפט הפלילי – בחוקי סדר הדין הפלילי – המכונים "דיון פלילי".
* דיני ראיות – בין השאר בפקודת הראיות (נוסח חדש) תשל"א 1971 – המאגד הוראות לקבילותן של ראיות במשפטים, הן אזרחיים והן פליליים, וכן שורת חוקים ופסקי דין רבים נוספים העוסקים בדיני הראיות בהליכים השונים.
* דיני התיישנות נפרדים להליך הפלילי מאלו של ההליך האזרחי.

באופן כללי, ניתן לומר כי "סדרי הדין" הם כל אוסף הכללים המורים כיצד יתנהל המשפט, בין אם הפלילי, האזרחי או המנהלי (כיצד יוגש ההליך, בפני איזה בית משפט, באיזה מחוז וכדומה), בעוד "דיני הראיות" קובעים אילו ראיות יהיו קבילות ותחת אילו תנאים. "דיני ההתיישנות" קובעים, מבחינה דיונית, אלו משפטים יובאו ויתבררו בפני בית המשפט בהיותם רלוונטיים וכמי שלא אבד עליהם הכלח, להבדיל מאלה שעבר זמנם ואין עוד לציבור עניין בבירורם בשל חלוף זמן רב מהתהוותם.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **משפט פרוצדורלי** |
| ויקישיתוף תמונות ומדיה בוויקישיתוף: **משפט פרוצדורלי** |

* משפט פרוצדורלי, באתר אנציקלופדיה בריטניקה (באנגלית)
* סדר דין, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538607105171
* BNE: XX526511
* GND: 4126493-9
* HDS: 009606
* LCCN: sh85107127
* NDL: 00571471

 |
Varanus mertensi
**גואנה** הוא שם כולל של לטאות גדולות מהסוג כוח (*Varanus*) שבמשפחת הכוחיים. לטאות אלה חיות על הקרקע ועל העצים בדרום-מזרח אסיה עד לאוסטרליה ובאיי האוקיינוס השקט.

לטאות אלה הן מהגדולות בעולם, למרות שהמין כוח ענק גדול עוד יותר מהם. הגדול במיני הגואנות הוא כוח אוסטרלי שיכול להגיע לאורך 2.5 מ' ולשקול 15 ק"ג. הם מיומנים בטיפוס, בריצה ובחפירה וחלק מהמינים יודעים לשחות. צבעם העיקרי אפור כהה מנומר בחום ולעיתים צהוב.

הם טורפים מטילי אימה על היצורים הקטנים יותר אותם הם קולטים בלשונם המפוצלת. הם יכולים לרדוף אחרי טרפם ולהכניע אותו בנשיכות חדות.

חלק ממיני הגואנות מטילות את ביציהם בקיני טרמיטים הבטוחים יותר עבורם שכן חלק מהגואנות הם קניבלים. כמו כן הטרמיטים מספקים לצעירים מזון.

מינים
-----

* כוח אוסטרלי (*Varanus giganteus*)
* כוח התחרה (*Varanus varius*)
* כוח החולות (*Varanus gouldii*)
* *Varanus mertensi*
* *Varanus acanthurus*
* *Varanus semiremex*
* *Varanus tristis*
* *Varanus brevicauda*
* כוח ארגוס (*Varanus panoptes*)
* *Varanus rosenbergi*
* *Varanus spenceri*
* *Varanus storri*
* *Varanus sparnus*
* *Varanus mitchelli*
* *Varanus kingorum*
* *Varanus hamersleyensis*
* *Varanus glebopalma*
* *Varanus glauerti*
* *Varanus gilleni*
* *Varanus eremius*
* *Varanus caudolineatus*
* *Varanus bushi*
* *Varanus baritji*
* כוח עצים ירוק (*Varanus prasinus*)
* *Varanus keithhornei*

קישורים חיצוניים
----------------
**מקסימום דה הורמון** (ביפנית: **マキシマム ザ ホルモン**) היא להקה מטוקיו המייצרת בסגנון הבי מטאל. היא פועלת בתת-ז'אנר של נו-מטאל והארדקור פאנק תוך שילוב אלמנטים של פופ, סקא ומוזיקת היפ הופ. 

הלהקה הוקמה בשנת 1998 על ידי זמרים דאיסוק טסודה ונאו קאוואקיטה שגם מנגנת בתופים. בשנת 1999 הלהקה הוציאה את אלבום הבכורה שלה A.S.A. Crew וזה היה האלבום היחיד בהרכב המקורי.

בעקבות שינויים בהרכב, הלהקה החלה לשתף ליריקה יפנית בשיריה. בשנת 2002 הלהקה עזבה את חברת Sky Records ועם החברה החדשה הוציאו מספר אלבומים. בשנת 2006 שיר של הלהקה הגיע למקום השישי במצעד הפזמונים ביפן. בשנת 2007 הם הוציאו את האלבום Bu-ikikaesu שהגיע למקום החמישי במצעד הפזמונים היפני. בשנת 2008 הלהקה הגיע לסבב הופעות בבריטניה. בשנת 2010 הלהקה הודיע על הפסקה זמנית של פעילות בעקבות לידת ביתה של נאו.

בשנת 2011 הלהקה חידשה את פעילותה ובשנת 2013 יצאה אלבומה החדש.

בשנת 2009 הלהקה זכתה בפרס MTV Video Music Awards Japan ובשנים 2009, 2012 ו-2014 בפרס של Space Shower Music Video Awards.

בשנת 2019 הלהקה חידשה את פעילותה.

דיסקוגרפיה
----------

* *A.S.A. Crew* (1999)
* *Rokkinpo Goroshi* (2005)
* *Bu-ikikaesu* (2007)
* *Yoshū Fukushū* (2013)

קישורים חיצוניים
----------------

ויקישיתוף מדיה וקבצים בנושא **מקסימום דה הורמון** בוויקישיתוף
* 

* אתר האינטרנט הרשמי של מקסימום דה הורמון
* מקסימום דה הורמון, ברשת החברתית פייסבוק

* מקסימום דה הורמון, ברשת החברתית טוויטר

* מקסימום דה הורמון, ברשת החברתית אינסטגרם

* מקסימום דה הורמון, באתר ספוטיפיי

* מקסימום דה הורמון, באתר Last.fm (באנגלית)

* מקסימום דה הורמון, באתר AllMusic (באנגלית)

* מקסימום דה הורמון, באתר MusicBrainz (באנגלית)

* מקסימום דה הורמון, באתר Discogs (באנגלית)

* מקסימום דה הורמון, באתר Songkick (באנגלית)

* מקסימום דה הורמון, באתר בילבורד (באנגלית)

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: fb01635c-51fc-4cad-b71f-62e18bb3433b

 |
**משפט קנטור-בנדיקסון** הוא משפט מתמטי הקובע שכל קבוצה סגורה בישר הממשי היא איחוד זר של קבוצה מושלמת וקבוצה בת-מנייה.

המשפט התקבל במסגרת ניסיונותיו של גאורג קנטור להוכיח את השערת הרצף. מהמשפט נובע שכל קבוצה סגורה של ממשיים היא בת-מנייה או מעוצמת הרצף.

ניסוח פורמלי
------------

קבוצה P היא **קבוצה מושלמת** אם היא הקבוצה הנגזרת של עצמה. בנוסח שקול, P מושלמת אם ורק אם היא סגורה ואין לה נקודות מבודדות.

**משפט קנטור-בנדיקסון**. לכל {\displaystyle X\subseteq \mathbb {R} } סגורה קיימת P מושלמת ו-C בת-מנייה, כך ש-{\displaystyle X=P\cup C} ו-{\displaystyle P\cap C=\emptyset }.

הוכחה
-----

ההוכחה המקורית של המשפט עושה שימוש ב**דרגת קנטור-בנדיקסון** של הקבוצה. אם X קבוצה סגורה בישר שדרגתה \alpha  אז {\displaystyle X^{\alpha }} קבוצה מושלמת. מכך שהישר הוא מרחב מנייה שנייה נובע ש-{\displaystyle X\setminus X^{\alpha }} בת-מנייה. נציג כאן הוכחה אלמנטרית יותר.

תהי {\displaystyle X\subseteq \mathbb {R} } סגורה. נתייחס ל-X כמרחב טופולוגי עם הטופולוגיה המושרית מהישר. **נקודת עיבוי** של X היא נקודה שכל סביבה שלה (ב-X) אינה בת-מנייה. תהי P קבוצת נקודות העיבוי של X.

נוכיח כי {\displaystyle C=X\setminus P} בת-מנייה. {\displaystyle B=\{X\cap (p,q):p,q\in \mathbb {Q} \}} הוא בסיס בן-מנייה של X. תהי {\displaystyle \{U\_{n}\}\_{n}} קבוצת כל איברי B שהן קבוצות בנות-מנייה.

כל {\displaystyle x\in U\_{n}} אינה נקודת עיבוי, כי {\displaystyle U\_{n}} סביבה בת-מנייה, ולכן {\displaystyle x\in C}. מצד שני, לכל {\displaystyle x\in C} יש סביבה בת-מנייה, המכילה תת-סביבה בסיסית כלשהי שהיא בת-מנייה, ולכן {\displaystyle C=\cup \_{n\in \mathbb {N} }U\_{n}}. מכאן ש-C בת-מנייה כאיחוד בן-מנייה של קבוצות בנות-מנייה.

נוכיח כי ל-P אין נקודות מבודדות. תהי {\displaystyle x\in P} ותהי U סביבה שלה. מכיוון ש-x נקודת עיבוי U אינה בת-מנייה. C בת-מנייה ולכן {\displaystyle U\setminus C} מכילה אינסוף נקודות. אולם {\displaystyle U\setminus C\subseteq X\setminus C=P}, ולכן U מכילה אינסוף נקודות של P, כלומר x לא מבודדת ב-P.

כדי להוכיח ש-P מושלמת נותר להוכיח כי היא סגורה ב-\mathbb{R}. P סגורה ב-X כי C פתוחה ב-X כאיחוד של קבוצות פתוחות. לפי הגדרת הטופולוגיה המושרית קיימת Y סגורה ב-\mathbb{R} כך ש-{\displaystyle P=X\cap Y}. לכן P סגורה בישר כחיתוך של קבוצות סגורות.

הקשר להשערת הרצף
----------------

כל קבוצה מושלמת היא ריקה או מעוצמת הרצף. לכן ממשפט קנטור-בנדיקסון נובע שכל קבוצה סגורה היא בת-מנייה (במקרה {\displaystyle P=\emptyset }) או מעוצמת הרצף. כל קבוצה פתוחה לא ריקה מכילה גם היא קבוצה מושלמת לא ריקה (כי היא מכילה קטע סגור שהוא מושלם). קנטור קיווה להוכיח שכל קבוצה שאינה בת-מנייה מכילה קבוצה מושלמת ובכך להוכיח את השערת הרצף. אם מניחים את אקסיומת הבחירה, טענה זו אינה נכונה וניתן לבנות בלכסון דוגמה נגדית.
**מקסים יורייביץ' נדסקאו** (בבלארוסית: **Максім Юр’евіч Недасекаў**; נולד ב-21 בינואר 1998) הוא אתלט בלארוסי, זוכה מדליית ארד אולימפית (טוקיו 2020), סגן אלוף אירופה (ברלין 2018) ואלוף אירופה עד גיל 23 (יבלה 2019) בקפיצה לגובה.

קריירה
------

נדסקאו נולד וגדל בויטבסק.

### 2016

באליפות העולם עד גיל 20, שנערכה בבידגושץ', פולין ב-22 ביולי 2016 סיים נדסקאו במקום שמיני לאחר שקפץ לתוצאה של 2.18 מטר.

### 2017

#### אלוף אירופה עד גיל 20

באליפות אירופה (עד גיל 20) שנערכה בגרוסטו, איטליה בשנת 2017 הוא זכה במדליית זהב לאחר שקפץ לגובה של 2.33 מטר, לפני דימיטרו ניקיטין מאוקראינה (2.28 מטר) וטום גייל מבריטניה (2.28 מטר).

### 2018

באליפות העולם באולם, שנערכה בברמינגהאם, בריטניה 2018 הוא סיים במקום שישי לאחר שקפץ לגובה של 2.20 מטר.

#### סגן אלוף אירופה

באליפות אירופה, שנערכה בברלין, גרמניה ב-11 באוגוסט 2018 זכה נדסקאו במדליית כסף לבקפיצה לגובה בתוצאה של 2.33 מטר, אחרי מתאוס פריבקו מגרמניה (2.35 מטר) ולפני איליה איוואניוק מרוסיה (2.31 מטר).

#### אלוף אירופה עד גיל 23

באליפות אירופה (עד גיל 23) 20, שנערכה בייבלה, שוודיה ב-14 ביולי 2018 הוא זכה במדליית זהב לאחר שקפץ לתוצאה של 2.29 מטר, לפני טום גייל (2.27 מטר) ונורברט קובילסקי מפולין (2.23 מטר).

### 2019

באליפות העולם שנערכה בדוחה, ב-4 באוקטובר 2019 הוא סיים במקום רביעי בקפיצה לגובה בתוצאה של 2.33 מטר, אחרי מועתז עיסא בראשים מקטר (2.37 מטר), מיכאיל אקימנקו מרוסיה (2.35 מטר) ואיליה איוואניוק (2.35 מטר).

#### אלוף המשחקים האירופיים

במשחקים האירופיים שהתקיימו במינסק, בלארוס ב-2019, הוא זכה במדליית זהב בקפיצה לגובה בשיא אישי חדש של 2.35 מטר.

שיאים אישיים
------------

### אצטדיון

* קפיצה לגובה: 2.37 מטר (2021)

### אולם

* קפיצה לגובה: 2.37 מטר (2021)

קישורים חיצוניים
----------------

ויקישיתוף מדיה וקבצים בנושא **מקסים נדסקאו** בוויקישיתוף
* מקסים נדסקאו, ברשת החברתית אינסטגרם
* מקסים נדסקאו, באתר olympedia.org
* מקסים נדסקאו, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 301425

 |
**גַּנְגְּלִיּוֹן** (TA:‏ **Ganglion**; וברבים **גנגליה**. בעברית: **מַעֲצָב**) הוא צביר תאי עצב המשמש כתחנת ביניים בין האקסון של העצב המגיע מהמוח או מחוט השדרה ובין תא עצב נוסף שישלח אקסון לאיבר המטרה.

הבחנה בין גנגליון לגרעין
------------------------

המונח גנגליון משמש בעיקר לתיאור צבירים של תאי עצב במערכת העצבים ההיקפית, זאת לעומת גרעינים הנמצאים במערכת העצבים המרכזית. דוגמה חריגה היא גרעיני הבסיס במוח, הידועים בשמם הלועזי Basal ganglia. עם זאת, שמם הרשמי לפי הטרמינולוגיה אנטומיקה הוא Basal nuclei.

מבנה
----

גנגליה מורכבים מגופי תאי עצב וממבני דנדריטים (המכונים גם **כניסונים**) הקשורים זה לזה. פעמים רבות הם מתקשרים לגנגליה נוספים ויוצרים רשת מורכבת אף יותר המכונה פלקסוס.

תפקוד
-----

חשיבותו העיקרית של הגנגליון היא בפיזור אות מרוכז כך שיגיע לאקסונים רבים, שיפיצו אותו הלאה לאיבר המטרה.
הנוירון נקרא קדם-גנגליוני (preganglionic neuron) לפני הגנגליון-מגיע מהמוח או מעמוד השדרה, ובתר-גנגליוני (postganglionic neuron) - אחריו. נוירון בתר-גנגליוני יעצבב בלוטות, שרירים חלקים ואת שריר הלב.

גנגליונים בבעלי חיים שונים
--------------------------

בכמה מיני דינוזאורים נמצאו גנגליה כה גדולים ביחס למוח שבראשם, עד שכמעט ניתן לומר כי הם היו בעלי שני מוחות.

אצל החרקים מפוזרים כמה מצבורי גנגליון לאורך הגוף המתפקדים כמערכת מבוזרת. גנגליון במוח אחראי בעיקר על תפיסת העולם סביבו כגון ראייה וריח אך גם חרקים שאיבדו את ראשם מסוגלים לתפקד ואפילו לעוף בעזרת גנגליון מקומיים שממשיכים להפעיל את הגוף.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גנגליון** |
| ויקישיתוף תמונות ומדיה בוויקישיתוף: **גנגליון** |

* גנגליון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph794671
* TA98: A14.2.00.002

 |
**מקסים קרלוט קורמן** (באנגלית: **Maxime Carlot Korman**; נולד ב-26 באפריל 1941) היה ראש ממשלה ונשיא ונואטו (בפועל).

חייו
----

לאחר סיום לימודי בית הספר הוא סיים קורס למורים ועבר כמורה. מקסים קרלוט קורמן החל את דרכו בפוליטיקה בשנות ה-80 של המאה ה-20. בבחירות שנערכו בשנת 1991 מפלגה שלו זכתה בבחירות והוא מונה לראש הממשלה. הוא היה ראש ממשלה עם שפת אם צרפתית הראשון של המדינה. הוא שינה באופן מהותי את מדיניות החוץ של המדינה תוך שיתוף פעולה עם צרפת והפסקת מדיניות אנטי-אמריקאית של קודמו בתפקיד.

בשנת 1995 הוא הפסיד בבחירות לנציג מפלגתו. המאבק עם סרג' ווחור נמשך מספר שנים. בשנת 1996 קורמן הצליח לתקופה קצרה להדיח את יריבו בבין פברואר לספטמבר 1996 הוא כיהן כראש הממשלה בפעם השנייה, אך הורח על ידי ווחור. בסופו של דבר הוא עזב את המפלגה והקים מפלגה חדשה. תקופה קצרה הוא היה שר בממשלה של סרג' ווחור.

בשנת 2009 הוא נבחר לכהונה של יושב ראש הפרלמנט של המדינה. בהיותו בתפקיד זה, הוא כיהן תקופה קצרה גם כנשיא ואנואטו, אד לבחירת קלקוט מטסקלקלה לכהונה קבועה.

בשנת 2011 בעקבות הצבעה מיוחדת, קורמן הוצאה משורות חברי הפרלמנט. קורמן הודיע שלא יערער על ההחלטה.

קישורים חיצוניים
----------------

* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3970 4268
* LCCN: n90610331
* VIAF: 1626240
* WorldCat: lccn-n90610331

 |
**וסת השבוע** לפי ההלכה היהודית הוא אחד מהווסתות האוסרים את הבעל והאישה בתשמיש המיטה, מחשש שמא תראה האישה באותו הזמן דם נידה, ותטמא.

הגדרת וסת השבוע היא כאשר האישה ראתה שיצא ממנה דם-וסת שלוש פעמים באופן סדרתי באותו יום בשבוע; לדוגמה, ביום ראשון בשבוע, ולאחר שלושה שבועות ראתה שוב ביום ראשון, ולאחר שלושה שבועות נוספים ראתה פעם שלישית ביום ראשון, שמאותה הפעם השלישית היא ובעלה אסורים בתשמיש המיטה בימי ראשון הבאים שבהמשך הפרש של שלושה שבועות.

מקור הווסת
----------

מקורה של וסת זו הוא מדברי התלמוד במסכת נידה בסוגיית וסת האונס מדברי רב אשי שאישה שקפצה ביום ראשון בשבוע שלוש פעמים קבעה המורכב לקפיצות וימים, אמנם אם בפעם השלישית קפצה קודם יום ראשון, מבואר שם שהיה הוה אמינא (=אפשרות לחשוב) שקבעה וסת לימים בלבד, אך למסקנה אינו כן, מאחר שאף קפיצה יום קודם יכולה לגרום לראייה יום לאחריה. מכל מקום מדברי התלמוד למדו הראשונים שאכן במקרה שלא קפצה וראתה שלוש פעמים באותו היום בשבוע קבעה וסת ל'שבוע'.

אמנם יש שכתבו שוסת זו אינה מוסכמת על כל הראשונים, וכן דייקו מלשון הראב"ד בספרו בעלי הנפש, וכן העירו שברמב"ם לא הזכיר וסת זו בספרו 'משנה תורה'.

להלכה
-----

בטור ובשולחן ערוך פסקו כדעת רוב הראשונים שיש לחוש לווסת זו כשאר הווסתות: 

> 
> ראתה שלוש פעמים באחד בשבת או בחמישי בשבת... קבעה לה וסת באחד בשבת או בחמישי בו
> 
> 
> 
> — שולחן ערוך, יורה דעה, סימן קפ"ט, סעיף ו'
> 

באחרונים התקשו בווסת זו, מאחר שההפרש בין ימי הווסת הוא שווה, כך שאף לולא דין 'וסת השבוע' קבעה לה משום 'וסת ההפלגה'. תירוצים שונים נאמרו באחרונים ביישוב קושיה זו:

* יש שכתבו מאחר שלקביעת וסת ההפלגה צריכה לראות לכל הפחות ארבע ראיות שביניהם שלוש הפלגות, ובוסת השבוע התחדש שקובעת וסת כבר לאחר שלוש ראיות.
* תירוץ נוסף כתבו, במקרה שראתה ראיה נוספת קודם שהגיע היום בשבוע, כך שמצד וסת ההפלגה הספירה מתחילה מחדש, ואילו משום וסת השבוע צריכה עדיין לחוש לאותו יום שקבעה לה בו וסת.

הערות שוליים
------------

1. ↑  תלמוד בבלי, מסכת נידה, דף י"א, עמוד א'.
2. ↑  דעת הרשב"א בספרו תורת הבית ז ג דף ט א ועוד.

| נידה |
| --- |
| סוגי ראיות ודמים | נידה • זבה קטנה-שומרת יום כנגד יום • זבה גדולה - שבעה נקיים • כתם (נידה) • הרגשת נידה • דם בתולים • דם חימוד • דם קישוי • דם טוהר |  |
| סוגי וסתות | וסת קבוע • וסת שאינו קבוע • עונה בינונית • וסת ההפלגה • וסת החודש • וסת השבוע • וסת השעות • וסת הדילוג • וסת הגוף • וסת הסירוג • וסת האונס • רואה מחמת תשמיש • ימי המבוכה |
| דיני הנידה | איסור משכב עם נידה • הרחקות הנידה • בועל נידה • פרישה סמוך לווסת |
| פרישה סמוך לווסת | עונת אור זרוע • עונת חוות דעת • עונת אבי עזרי |
| טהרת הנידה | בדיקת עד • הפסק טהרה • מוך דחוק • שבעה נקיים • ליל טבילה • חפיפה לפני טבילה • טבילה • סתירת שבעה נקיים • פולטת שכבת זרע • חומרא דרבי זירא |
| שונות | חופת נידה • מסולקת דמים • עד בדיקה • מסכת נידה • ברייתא דמסכת נדה • בודקת טהרה |
המחזה **"גנבי הציד" (Wilddiebe)** הוא קומדיה קלה שחוברה על ידי בנימין זאב הרצל והוגו ויטמן (מחבר הפיליטונים הידוע של העיתון הווינאי החשוב "נויא פרייא פראסא"). המחזה עוסק בסיפור על אהבה ועל גירושין. הוא הוצג לראשונה בווינה ב-19 במרץ 1889, ולאחר מכן בורגרתיאטר, בברלין, בברסלאו (ורוצלב), בפראג ובהמבורג. המחזה הוצג כ-57 פעמים במשך 15 שנים, מ-19 במרץ 1889 עד ל-24 באוקטובר 1904 (3 חודשים לאחר מותו של הרצל), ביותר מ-50 ערים ברחבי המדינות הדוברות גרמנית

תוכן המחזה
----------

המחזה "גנבי הציד" הוא קומדיה קלה, העוסקת בסיפור של אהבה וגירושין. גיבורי המחזה הם שלושה גברים העסוקים בהנאות החיים, שניים מהם אצילים ואחד בורגני השייך למעמד הביניים. שלושת הגברים חשים שקודים בסיסיים של התנהגות אינם חלים עליהם. הם עסוקים בחיפושים אחר נשים יפות. בהתאם לכללים המקובלים במחזות דומים, השלושה עוברים על הבמה תסבוכות מרובות עד לסוף הטוב, שבו האישה הנעזבת חוזרת לבעלה האציל בזרועות פתוחות, למרות שכבר הספיקה להתגרש ממנו.

בניגוד לקומדיות אחרות של הרצל, שנושאיהן היו הרגליה הצבועים של הבורגנות, ניאוף ותאוות בצע, במחזה "גנבי הציד" החליט הרצל לפתור בעיות כגון אלה, בכך שנתן לגיבורי המחזה להתאהב אהבה אמיתית ורומנטית אהבה שתגרום להם לחדול מהרגלי ההוללות

הצלחת המחזה
-----------

בניגוד למחזותיו האחרים של הרצל, המחזה נחל הצלחה גדולה, שהאירה לו פנים גם מבחינה כספית.

הערות שוליים
------------

1. 1 2  עמוס א, **הרצל**, עם עובד, 1976
2. ↑  ביין א, **תאודור הרצל ביוגרפיה**, הספרייה הציונית על יד הנהלת ההסתדרות הציונית, 1976. (באנגלית)
3. ↑  משב בלסם, ביקורת על המחזה "גנבי הצייד" עיתון הארץ, ‏3.5.10
כינוס מנהיגי גוארני מברזיל וארצות נוספות, ברזיל, 2007
**גוּאָרַנִי** (בספרדית: **Guaraní**) הם עם אינדיאני החי ברובו בפרגוואי וחלקו בארגנטינה וברזיל, דוברי שפת הגוארני.

כרבע מיליון מבני העם נחשבים גוארנים טהורים ועוד מאות אלפים מבניו התערבבו ברבות השנים עם המתיישבים הלבנים בפרגוואי ועם קבוצות ילידים אחרות אך שמרו על שפת הגוארני אשר מהווה את השפה הרשמית השנייה של פרגוואי.

שפה
---

 ערך מורחב – **גוארני**  

גוארני היא שפה המדוברת בפי אינדיאנים ומסטיסים בפרגוואי, שבה היא שפה רשמית לצד הספרדית, וכן בארגנטינה, בוליביה ודרום-מערב ברזיל. היא שייכת למשפחת השפות טופי-גוארני. על פי הערכה יש בערך 6 מיליון דוברי גוואראני בכל העולם. גואראני היא השפה האינדיאנית הילידית היחידה, שחלק גדול מדובריה אינם צאצאים ישירים לאינדיאנים הילידים. השפה נותרה על כנה ואף התפשטה בקרב האוכלוסייה המעורבת. תופעה זו נחשבת כאנומליה ביבשת אמריקה, בה היה פיחות משמעותי, ולעיתים הכחדה, של שפות הילידים, כאשר הן באו במגע עם השפות הקולוניאליות האירופיות.

היסטוריה
--------

לפני המפגש עם הספרדים באמצע המאה ה-16 חיו הגוארני בעשרות שבטים נפרדים, בכפרים קטנים כציידים-לקטים נוודים למחצה, בעלי חקלאות זוטרה.
הגוארני מאמינים במיתולוגיה אנימיסטית לפיה רוח חיים קיימת בחיות, צמחים וחפצים דוממים, וכמו כן דמויות רבות סובבות במרחב: גובלינים, פיות, שדים, רוחות ואלים. מפלי איגואסו הם בעלי חשיבות דתית גדולה עבור הגוארני והם מבטאים את רצונות האלים והרוחות ואת המאבקים ביניהם.

### השפעת הקולוניאליזם

בשנת 1537 הגיע גונסלו דה-מנדוסה (Gonzalo de Mendoza) לאזור פרגוואי של ימינו ופגש לראשונה את הגוארני. הוא נחשב למייסדה של אסונסיון בירת פרגוואי. המושל הספרדי באזור הנהיג מדיניות של נישואי כפייה בין נשות הגוארני למתיישבים הספרדים, גברים רבים נלכדו ונמכרו כעבדים בשוק העבדים שבסאו פאולו. מיסיונרים נוצרים נכנסו לקהילות גוארני במטרה לשנות את אורח חייהם ולהמירם לנצרות בהתייחסם אליהם כאל עובדי אלילים. בעומקי הג'ונגל נותרו גוארני רבים אשר נמנעו מהמפגש עם המתיישבים והמשיכו לחיות באורך חייהם המסורתי.

העם הגוארני במאה ה-21
---------------------

בפרגוואי נחשבים הגוארני לעם מקומי שורשי, בעלי זכויות, בעלי השפעה ושפתם נלמדת בבתי הספר. במדינות שונות בדרום אמריקה ובמיוחד בברזיל ובוליביה נאבקים הגוארני על מעמדם. במאה ה-20 כבשו חוכרי אדמות, סוחרי עץ, חוואים שטחים נרחבים מיערות העד בהם חיים הגוארני. יחד עם פקידי ממשל הם פעלו לגירוש הגוארני וצמצמו את מרחב המחיה שלהם וזאת בעזרת שימוש רב באלימות. גם היום מבקשים לגרש בני גוארני בברזיל מאדמותיהם.

|  |
| --- |
| * חיילים צדים בני גוארני לעבדות, 1830חיילים צדים בני גוארני לעבדות, 1830
* נער גוארני, פרגוואי, 2013נער גוארני, פרגוואי, 2013
* שאמן גוארני, פרגוואי, 2006שאמן גוארני, פרגוואי, 2006
 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **העם הגוארני** |

* The Guarani, באתר עמותת "Survival", הפועלת להשרדות שבטי ילידים

הערות שוליים
------------

1. ↑  Guaraní: The Language and People, Nathan Page, 1999
2. ↑  Guaraní Indians, מתוך האנציקלופדיה הקטולית, מוני ג'יימס, 15/7/1910
3. ↑  The Guarani באתר של הארגון Survival international
4. ↑  אוליבר ג'נביב, Pour un futur durable dans un monde solidaire, קמפין להצלת הגוארני, 7 ביולי 2009 (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543311705171
* BnF: cb11961103n (data)
* GND: 4086843-6
* LCCN: sh85057598
* NKC: ph117589

 |
**קווין רוברט קיילי ג'וניור** (באנגלית: **.Kevin Robert Kiley Jr**; נולד ב-28 באפריל 1981) הוא מתאבק ושדרן ספורט אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, **אלכס ריילי**. הוא היה משתתף בעונה השנייה של סדרת הטלוויזיה *NXT*.

חיים אישיים
-----------

אביו של ריילי, קווין קיילי סניור הוא מגיש חדשות ושדרן ספורט. אימו, לאורן, היא זוכת מיס וירג'יניה לשעבר.

ריילי למד בבית הספר רובינסון המקומי, שבו שיחק פוטבול וכדורסל. לאחר מכן, הוא למד בבוסטון קולג', שבו סיים תואר בתקשורת. הוא שיחק בקבוצת הפוטבול של קולג' זה, תחילה בתפקיד הקוורטרבק, לפני שעשה הסבה לתפקידים בקו האחורי במהלך עונת 2001. כמו כן, הוא שיחק בליגת הפוטבול הקנדית עבור קבוצת מונטריאול אלואטס.

בנובמבר 2010, הוא נעצר בגין נהיגה בשכרות, אך ההאשמות נגדו בוטלו ביולי 2011 על ידי השופט דיק גרקו ג'וניור ממחוז הילסבורו מתוך טענה שלפיה לאכיפת החוק אין סיבה הגיונית לעצור את רכבו של ריילי ובכך הפרה את התיקון הרביעי לחוקת ארצות הברית נגד חיפושים ותפיסות בלתי מוסברות.

אליפויות והישגים
----------------

* **הישגים בארגון ההיאבקות Florida Championship Wrestling - FCW**
	+ אליפות פלורידה במשקל כבד של FCW (פעם אחת)

* **הישגים במגזין ההיאבקות Pro Wrestling Illustrated – PWI**
	+ PWI דירג אותו במקום ה-106 מתוך 500 המתאבקים הטובים ביותר לשנת 2011

קישורים חיצוניים
----------------

ויקישיתוף מדיה וקבצים בנושא **אלכס ריילי** בוויקישיתוף
* אלכס ריילי, ברשת החברתית טוויטר
* אלכס ריילי, באתר WWE.com להיאבקות מקצועית
* אלכס ריילי, באתר Online World of Wrestling

הערות שוליים
------------

1. ↑  כוכב ה-WWE נעצר בגין נהיגה בשכרות
2. ↑  האישומים נגד כוכב ה-WWE נמחקו
**נבחרת הרפובליקה הטורקית של צפון קפריסין בכדורגל לגברים** היא נבחרת הכדורגל של צפון קפריסין הנמצאת בשליטת טורקיה ונפרדת מנבחרתה של מדינת קפריסין.

מאחר שאינה מייצגת מדינה, נבחרת זו חברה בקוניפ"א אך לא חברה באופ"א או בפיפ"א ולכן לא משתתפת בגביע העולם בכדורגל או באליפות אירופה בכדורגל.

הנבחרת החלה את משחקיה הראשונים רק בשנת 1962, כאשר לאורך השנים שיחקה מול נבחרות כגון טורקיה, ערב הסעודית, קירגיזסטן ולוב.

נכון ל-2008, לפי דירוג ELO לנבחרות (הדירוג המקביל לדירוג פיפ"א והמכיל גם נבחרות שאינן חברות באף ארגון), ממוקמת צפון קפריסין במקום ה-100, ובכך מקדימה לא מעט נבחרות החברות בפיפ"א וכן היא הנבחרת המדורגת בכירה ביותר, מבין הנבחרות שאינן חברות בפיפ"א.

היסטוריה
--------

התאחדות הכדורגל של הרפובליקה הטורקית של צפון קפריסין הוקמה בשנת 1955 בתוצאה מפרישת קבוצות בעלות זיקה לאומית טורקית מתחרויות וטורנירים כלל-קפריסאיים. בשנת 1962 שיחקה הנבחרת של צפון קפריסין את משחקה הבינלאומי הראשון, מול נבחרת המדינה היחידה שהכירה בקיומה של הישות הצפון-קפריסאית - טורקיה (משחק שנגמר בניצחון טורקי 5-0). באותה שנה, קיבלה הנבחרת אישור מפיפ"א המאשר לה להתחרות נגד נבחרות של מדינות קיימות החברות בפיפ"א, אך לא במסגרת טורניר תחרותי בהנהלת פיפ"א או המוכר על ידי הארגון, אישור התקף גם כיום.

השתתפותה במשחקים האיסלמיים
--------------------------

צפון קפריסין השתתפה במשחקים האיסלמיים בשנת 1980 באיזמיר, הטורניר הראשון בתולדות הנבחרת. הנבחרת הפסידה 5-0 לטורקיה. שאר התוצאות היו הפסד 2-0 לערב הסעודית, ניצחון 2-1 על מלזיה ותיקו 1-1 מול לוב.

השתתפותה במונדיאל הנבחרות הלא-חברות בפיפ"א
------------------------------------------

בשנת 2006 השתתפה הנבחרת במונדיאל הנבחרות שאינן מוכרות על ידי פיפ"א וזכתה בטורניר, בעונתו הראשונה מאז הקמתו. בדרך גברה הנבחרת על נבחרות גרינלנד, זנזיבר וגיברלטר.

ניצחון השיא של כל הזמנים
------------------------

ב-21 בנובמבר 2006 בגביע אל"ף (גביע בו מתחרות מספר נבחרות שאינן מוכרות על ידי פיפ"א וכן נבחרות הקטרגל של קירגיזסטן וטג'יקיסטן) שיחקה הקבוצה נגד נבחרת טיבט, כאשר במשחק ניצחה צפון טורקיה בתוצאה 10-0, ובכך שברה את שיא הניצחון הגדול ביותר בתולדותיה, שעמד על ניצחון 6-2 על לפלנד.
**קתרין "קאט" קמאק** (באנגלית: **Kathryn "Kat" Cammack**; נולדה ב-16 בפברואר 1988) היא פוליטיקאית ויועצת פוליטית אמריקאית, שנבחרה לבית הנבחרים של ארצות הברית מטעם מחוז הקונגרס השלישי של מדינת פלורידה בבחירות 2020. טרם היבחרה הייתה בכירה בסגל של חבר הקונגרס טד יוהו, אותו החליפה בקונגרס של ארצות הברית.

ביוגרפיה
--------

קאמאק נולדה בדנוור, בירת קולורדו, וגדלה בחווה חקלאית. באוניברסיטת המדינה המטרופולינית של דנוור (אנ') היא השלימה לימודי תואר ראשון ביחסים בינלאומיים, ובמכללת המלחמה של הצי קיבלה תואר שני בביטחון לאומי ובלימודים אסטרטגיים. כמו כן, לקאמק הייתה חברה לייעוץ פוליטי עצמאי.

כאשר הייתה סטודנטית לתואר ראשון קאמק עבדה כמתמחה במשרדו של חבר הקונגרס מייק קופמן. בשנת 2011 פונו הוריה מהחווה החקלאית שלהם, ובמשך חודשים אחדים הייתה חסרת בית. בהמשך הצטרפה למטה הבחירות של טד יוהו. לאחר שיוהו נבחר אל הקונגרס של ארצות הברית, בשנים 2013–2019 הייתה סגנית ראש הסגל שלו. בשנת 2019 עזבה קאמק את משרדו של יוהו בגבעת הקפיטול ושבה לפלורידה. היא הכריזה בדצמבר אותה שנה על כוונתה להתמודד אל בית הנבחרים של ארצות הברית מטעם מחוז הקונגרס השלישי של פלורידה, אותו ייצג יוהו. יוהו התחייב שלא להתמודד מחדש לקונגרס ב-2020, בשל הבטחתו לשרת בבית הנבחרים ארבע תקופות כהונה בלבד (שמונה שנים).

עם הכרזתה כי תתמודד אל מושבו של יוהו בבחירות הכלליות, נחשבה קאמק למתמודדת מובילה אל בית הנבחרים שכן מחוז הקונגרס השלישי הוא מעוז מובהק של המפלגה הרפובליקנית. בספטמבר 2020 זכתה קאמק לתמיכתו של נשיא ארצות הברית דונלד טראמפ. לאחר זכייתה במועמדות הרפובליקנית בבחירות המקדימות, ייסדה קאמק ועדת פועלה פוליטית (Political action committee). ביום הבחירות בנובמבר גברה על אדם כריסטנסן, מועמד המפלגה הדמוקרטית. כהונתה החלה עם התכנסות הקונגרס ה-117 של ארצות הברית ב-3 בינואר 2021.

קאט קאמק תומכת מובהקת בישראל, ולאחר שנבחרה לקונגרס הצהירה שתתלה בפתח משרדה את דגל ישראל לצד דגל ארצות הברית.

קישורים חיצוניים
----------------

ויקישיתוף מדיה וקבצים בנושא **קאט קאמק** בוויקישיתוף
* אתר האינטרנט הרשמי של קאט קאמק לבית הנבחרים האמריקאי (באנגלית)
* קאט קאמק, ברשת החברתית טוויטר
* קאט קאמק באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Florida’s 3rd Congressional District - Republicans, באתר news4jax.com‏, 22 ביולי 2020 (באנגלית)
2. ↑  אנג'ליקה סטביל, Congresswoman-elect Kat Cammack goes from homeless to the House: ‘Only in America’ is this possible, she says, באתר פוקס ניוז, 9 בנובמבר 2020 (באנגלית)
3. ↑  "חברת קונגרס: אתלה את דגל ישראל מחוץ למשרד שלי, מול פרצופה של טאליב" **ניוזדסק** 11.01.2021

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6b679bv
* US Congress: C001039

 |
**פרדוקס** (באנגלית: **Paradox**) היא דרמת פשע מדע-בדיונית שנוצרה על ידי ה-BBC. היא עוסקת במספר שוטרים, ובראשם פקחית הבילוש רבקה פלינט, הפועלים למען מניעת אירוע שעומד להתרחש בעתיד - ובמקביל לגלות מה עומד מאחורי "ראיית העתיד" הזו. הסדרה, ששודרה לאורך 5 פרקים בשנת 2009, במעין מצב פשוט של פרדוקס - כאשר השוטרים יודעים, כביכול, מה הולך לקרות בעתיד, אך עדיין מנסים למנוע זאת - ולפעמים גם מצליחים.

בעקבות ביקורות שליליות על הסדרה ותוכנה, החליט ה-BBC שהסדרה לא תמשיך לעונה נוספת, אף על פי שסופה של העונה הראשונה משאיר סימני שאלה פתוחים וציפייה להמשך. פרסום של ה-BBC מסביר את ההחלטה: "למרות צוות שחקנים והפקה נהדר, 'פרדוקס' לא תפסה את הקהל שלה בדרך שבה קיווינו". כמו כן, התוכנית לא זכתה לנתוני רייטינג טובים במיוחד (בפרק האחרון צפו כמיליון וחצי צופים פחות מבפרק הראשון), ואנשים מהפקת הסדרה התאכזבו מהביקורות השליליות.

עלילה
-----

במחשבו של האסטרופיזיקאי ד"ר כריסטיאן קינג (אמון אליוט), מועלות 8 תמונות אקראיות, המציגות דימויים שונים מכדור הארץ. פריצת האבטחה לא מובנת, ועל כן מזומנת למקום פקחית הבילוש רבקה פלינט (טמזין אאוטווייט) - שם כריסטיאן מסביר לה במה הדברים אמורים. הוא משער, שבעוד זמן מוגבל של שעות, יתרחש אירוע, כנראה אסון, בכדור הארץ, ושהתמונות האלו לקוחות מזירת האירוע, בשנייה שבה הוא בוצע (לכל הנקודות אותו ציון-זמן). היא מגיבה בזלזול, אך לאחר מכן חושבת שנית על מעשיה, וחוזרת למשרדו של קינג, מלווה בסמל הבילוש בן הולט (מארק בונאר) איתו גם תפתח יחסים רומנטיים בהמשך העונה, וכן בשוטר קאלום גאדה (צ'יקה אוקונקוו). ביחד, הם עוקבים אחרי המסקנות הנובעות מן התמונות, בתקווה שאלו יובילו אותן אל האסון, ויעזרו להם במניעתו.

במקביל, כריסטיאן, בליווי אחראים על המבצע מטעם משרד ההגנה, מנסה להבין מה פשר התמונות הללו - מאין הגיעו וכיצד הן יודעות לנבא את העתיד בדיוק בצורה שתוביל את החוקרים אל מקום האירוע. הוא מצטרף אל חוקי המשטרה בניסיונותיהם למנוע את האסונות העתידיים, ובכך מבין יותר על מהות התמונות, והעתיד שהן מנבאות.

העיסוק במדע
-----------

במהלך כל הסדרה אנו עדים לתופעת ה"פרדוקס" - מצב לוגי שלכאורה בלתי-אפשר להגיע אליו. כלומר, כיצד ייתכן שהחוקרים ישנו את מה שקורה בעתיד, אם הוא מוצג לפניהם בתמונות ברורות, שידוע שהיו אכן קורות כך ללא התערבות. כמו כן, מוצגת גם התייחסות לתופעת ה"חור תולעת (גשר איינשטיין-רוזן)" בפיזיקה, כחלק מההשערות ליוצר תופעת התמונות שמנבאות את העתיד. כריסטיאן מלווה את הסבריו בנימוקים מתחום תורת היחסות, בעיקר במידע העוסק ביקומים מקבילים.

קישורים חיצוניים
----------------

* 

* אתר האינטרנט הרשמי של פרדוקס

* "פרדוקס", במסד הנתונים הקולנועיים IMDb (באנגלית)

* "פרדוקס", באתר Metacritic (באנגלית)

* "פרדוקס", באתר Hulu סדרות (באנגלית)

* "פרדוקס", במסד הנתונים הקולנועיים KinoPoisk (ברוסית)

הערות שוליים
------------

1. ↑   פרסום מתוך "The Geek Files"
2. ↑   לפי נתוני ויקיפדיה מתוך אתר הרייטינג BARB
3. ↑   מתוך כתבה על השחקנית
**יוסף בר-נר** (ברינר) (4 בינואר 1906- 5 בספטמבר 1982) - קצין משטרה, סגן אלוף בצה"ל, ממקימי המשטרה הצבאית החוקרת.

קורות חייו
----------

נולד בלבוב (פולין), ז' טבת תרס"ו (4.1.1906) לאביו אהרן ברינר (סוחר) ולאמו איטה בת יעקב יוסף וייס. קיבל חינוך מסורתי ותיכוני. היה חבר ב"החלוץ" ועבר את ההכשרה.

עלה לארץ בשנת תרפ"ד (1924). עבד כפועל בפרדסי פתח-תקוה.

שירות במשטרה
------------

בשנת 1925 התגייס למשטרה הצבאית הא"י שבהנהלתו של המפקד חלים באסטה. כעבור שישה חדשים עבר למשטרה בצפון הארץ ושירת בצמח ובמטולה.

בשנת 1927 עבר למשטרה המנדטורית הא"י. באותה שנה נשא לאשה את שושנה בת דוד כתר.

בשנת 1933 עלה לדרגת מפקח משנה (סאב אינספקטור).

בשנות 1933–1934 שירת בתור קצין חקירות בעיר העתיקה בירושלים ואחר כך כקצין (בעל כוכב אחד) מנהל תחנת המשטרה במחנה יהודה (תחנת "מוסטאשפא").

בשנת 1936 הצליח להדוף ב"עין כרם" כנופיה ערבית שירתה על שכונת "בית וגן" בירושלים. אחד מאנשי הכנופיה נהרג על ידו, ואז, מחשש נקמה מאנשי הכנופיות בסביבות ירושלים הועבר לטבריה עד 1938.אחר כך עבר לעפולה ומשם בשנת 1940 לתל אביב ועלה בדרגה לדגת מפקח (שני כוכבים),

עבר למחוז יפו-ת"א כאחראי על המחלקה הפלילית בבולשת. במשך הזמן שירת גם ברחובות.

בשנת 1946 השתחרר מהמשטרה ויסד וניהל את חברת "עלה", שירות נסיעות וחבילות ברחוב יהודה הלוי בתל אביב.

בשנת 1948, אחרי הכרזת המדינה, נקרא לעזור לשופט השלום הראשי בת"א בכור שלום שטרית, שר המיעוטים והמשטרה לעתיד. ניתנה לו דרגה של כתר (מיג'ור) והוא השקיע הרבה מרץ ויידע לעזור לשופט שטרית בהכנת תקנון המשטרה. בשלב מאוחר יותר נתמנה כממלא מקום מפקד משטרת מחוז ת"א.

פעילות בצה"ל
------------

ביוני 1950 עבר לצה"ל בדרגת סגן-אלוף לנהל את מחלקת המשטרה הצבאית החוקרת של צה"ל- יחידה בצה"ל השייכת לחיל המשטרה הצבאית שעוסקת בחקירה משטרתית בתוך צה"ל, שירת בתפקיד זה עד שנת 1961. בתקופת שרותו הצליח לארגן את משרד החקירות ולחנך עשרות חיילים וקצינים במקצוע החקירות.

בשנת 1961 השתחרר מצה"ל ונתקבל בתור מזכיר כללי של "לשכת המסחר תל אביב-יפו".

פעילותו בבנייה החופשית
----------------------

הצטרף לבנייה החופשית בשנת 1934 בירושלים בלשכת "נור אל חיכמאת". בשנת 1936 צורף ללשכת "גינוסר" בטבריה. בשנת 1942 הגיע לתל אביב והצטרף ל"לשכת הכוכב מס' 13". בשנת 1943 נבחר לשמש כנשיא ה-5 של לשכת הכוכב.

בשנת 1964 נבחר כ"מזכיר גדול" בפועל של הלשכה הגדולה של הבונים החופשים בישראל.

יסד בזמנו את הקמת לשכת "בצלאל" – של הבונים החופשיים, בת"א והיה נשיאה והמייסד הראשון.

בשנת 1972 נבחר לנשיא גדול של הלשכה הגדולה למדינה ישראל של הבונים החופשיים.

נפטר בשנת 1982 ונקבר בבית העלמין חולון.

קישורים חיצוניים
----------------

* לשכת המסחר ת"א,,והמרכז **אודות**

הערות שוליים
------------

1. ↑  דוד תדהר (עורך), "יוסף בר-נר", באנציקלופדיה לחלוצי הישוב ובוניו, כרך יד (1965), עמ' 4522
2. ↑    
שגיאות פרמטריות בתבנית:צ-מאמר   
פרמטרי חובה [ מחבר ] חסרים , הישיבה ה-310 של הכנסת החמישית יום שלישי, ח' טבת תשכ"ד (24 דצמבר 1963), **פרוטוקול ישיבת הכנסת החמישית**
3. ↑  OR, יוסף אשר בר-נר 18–1982, באתר Billiongraves, ‏24/01/2015
**פרדוקס המספרים המעניינים** הוא פרדוקס מילולי, הנובע מהניסיון לסווג את המספרים הטבעיים למספרים "מעניינים" ו"לא מעניינים".

המספר הקטן ביותר בעל תכונה מסוימת נחשב למעניין. למשל, 1 מעניין משום שהוא המספר הטבעי הקטן ביותר, 2 מעניין בתור המספר הראשוני הראשון, 1,729 מעניין בתור המספר הקטן ביותר שניתן לבטאו כסכום של שתי חזקות שלישיות בשתי דרכים שונות, וכדומה.

נניח שיש מספרים לא מעניינים. אם כך, הקבוצה של המספרים הטבעיים שאינם מעניינים אינה ריקה, ולכן (לפי עקרון הסדר הטוב) חייב להיות בקבוצה איבר מינימלי; עצם העובדה שאיבר זה הוא הקטן ביותר מבין כל המספרים הלא-מעניינים - היא מעניינת כשלעצמה, ועל כן מקומו בקבוצת המספרים המעניינים, ולא בקבוצת המספרים הלא-מעניינים. הוכחנו, אם כך, שכל המספרים מעניינים.

הבעיה הנעוצה בלב הפרדוקס היא המושג "מעניין", שאינו מוגדר היטב. ניתן, למשל, לטעון שהיות מספר כלשהו הקטן ביותר בקבוצת הלא-מעניינים אינה הופכת אותו למעניין. יתר על כן, לא ניתן מבחינה מתמטית להגדיר "מספר מעניין" בצורה כזו שאיבר שנמצא בקבוצת המספרים הלא-מעניינים יהיה מספר מעניין בעצמו, מבלי שבהגדרה עצמה תהיה סתירה. הדבר נובע מצורתה המעגלית של ההגדרה: המספר שאנו מוצאים בהוכחה בדרך השלילה הוא מעניין אם הוא **לא-מעניין** וגם הוא הקטן ביותר מבין הלא-מעניינים. מבחינה לוגית, אמירה זו דומה לאמירה "A הוא B אם A הוא לא B" שהיא סתירה. התייחסות עצמית מסוג זה ידועה במיוחד בפרדוקס השקרן.

ראו גם
------

* הפרדוקס של ברי

קישורים חיצוניים
----------------

* What's Special About This Number?
**יוֹנָאגוּנִי** (ביפנית: 与那国島; באוקינאווית: ユナグニ), או **דוֹנָאן** (ביונאגונית: どぅなん), הוא אי בשוליו הדרומיים של ים סין המזרחי מקבוצת איי יָאאֶיָאמָה. זהו האי המערבי ביותר ביפן, 108 ק"מ מחופי טאיוואן, ובו מתגוררים 1,700 תושבים.

היסטוריה
--------

בעידן הקרח האחרון היה יונאגוני חלק מיבשת אסיה גופא.

במאה ה-12 נכלל האי בשטחי ממלכת ריוקיו. עם הפלישה היפנית במאה ה-17 עבר האי לתחומי האן סצומה, ובתקופת מייג'י, בשנת 1879, הוא שולב רשמית תחת שלטון האימפריה היפנית. לאחר מלחמת העולם השנייה היה יונאגוני תחת כיבוש אמריקאי, ובשנת 1972 הוא הוחזר ליפן, מאז הוא משתייך מנהלית למחוז אוקינאווה. 

ב-4 במאי 1998 פקדה את האי רעידת אדמה תת-ימית שזרעה בו הרס

גאוגרפיה
--------

כף איריזאקי
שטחו של יונאגוני הוא 28.91 קמ"ר, ובתחומו שוכנת העיירה יונאגוני, שנחלקת לשלושה אזורים: סונאי, קובורה והיגאווה. הטמפרטורה השנתית הממוצעת באי היא 23.9°C וכמות המשקעים השנתית הממוצעת היא 3,000 מ"מ. אורכו של קו החוף באי הוא 27.5 ק"מ.

כף איריזאקי בקצהו המערבי היא הנקודה המערבית ביותר ביפן. בנקודה זו ניצב מגדלור ושלט המורה על היותה של הנקודה מערבית ביותר. מנקודה זו ניתן לראות את חופי טאיוואן ביום בהיר.

בשנות ה-80 של המאה ה-20 גילו צוללנים מבנה סלעי מרשים מתחת למים לאורך חופו הדרומי של האי – מדרגות אבן בעלות פנים שטוחות ופינות חדות אשר נחשבות בקרב רוב החוקרים למישק טבעי.

### בעלי חיים

האי הוא בית הגידול הטבעי היחיד בעולם של גזע הסוס יונאגוני. כמו כן, האי הוא מקור משיכה לצוללנים בשל דגי הפטיש המתקבצים באזור בחורף.

תרבות
-----

המשקה הנזאקה, אוואמורי (משקה חריף המזוקק מאורז) המכיל 60% אלכוהול בנפח, מיוצר באופן בלעדי באי.

קישורים חיצוניים
----------------

ויקישיתוף מדיה וקבצים בנושא **יונאגוני** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531988805171
* LCCN: sh85149219
* NDL: 00647667
* VIAF: 259961564
* WorldCat: viaf-259961564

 |
**פרדוקס דאונס-ת'ומסון** (נקרא על שמם של אנת'וני דאונס וג'ון מייקל ת'ומסון), ידוע גם כפרדוקס פיגו-נייט-דאונס (על שמם בנוסף של ארת'ור ססיל פיגו ופרנק נייט), מתאר את המצב שמהירות שיווי המשקל של מכונית ברשת כבישים נקבעת על ידי המהירות הממוצעת מדלת לדלת של נסיעה מקבילה שמבוצעת באמצעות תחבורה ציבורית.

זהו פרדוקס מכיוון שהוא מרמז על כך שהרחבה של רשת הכבישים לטובת כלי רכב פרטיים אינה מפחיתה את הגודש ולמעשה יכולה אפילו להביא להחרפה של הגודש ולהפחתה במהירות ההגעה ליעד. כתוצאה מהרחבת רשת הכבישים יותר משתמשים עוברים לשימוש ברכב הפרטי, מה שמביא לירידה בביצועי התחבורה הציבורית (לדוגמה בהפחתת התדירויות), שגורמת שוב להעברה נוספת של משתמשים מהתחבורה הציבורית לרכב הפרטי עד שמגיעים לשיווי משקל פחות טוב ממה שהיה לפני (מעגל קסמים זה נקרא אפקט מורינג). למעשה מדובר פה בהרחבה של המושג ביקוש מושרה והפרדוקס מתיישב עם התאוריה של דאונס על "ההתכנסות המשולשת" מ-1992 המתארת את הקושי בפתרון גודש בשעות השיא. בתגובה להגדלת קיבולת כביש, שלוש תופעות קורות באופן כמעט מיידי: משתמשים שבעבר בחרו במסלולים חלופיים עוברים לכביש המורחב, משתמשים שקודם נסעו בשעות שפל מתחילים לנסוע בשעות השיא ומשתמשי תחבורה ציבורית עוברים לרכב הפרטי. קשר זה בין המהירות הממוצעת בתחבורה הציבורית למהירות הממוצעת בתחבורה הפרטית לרוב מתקיים רק כאשר מרבית הנסיעות בתחבורה הציבורית בשעת שיא נעשית על גבי מערכת הנהנית ברובה מתשתית נפרדת, מסילתית או על גבי כביש עם נתיבי תחבורה ציבורית
.

המסקנה העיקרית, אם הפרדוקס אכן מתקיים, היא שהרחבה של רשת כבישים כפתרון לגודש אינה יעילה ואף מזיקה. תופעה זו תוארה בצורה אמפירית גם על ידי מרטין מוגרידג' שבחן את מערכת התחבורה של לונדון בספרו לנסוע בעיר: Travel in towns: jam yesterday, jam today and jam tomorrow?

דיטריך ברס הצביע על פרדוקס דומה, פרדוקס ברס, בו הוספה של מקטע בין שתי נקודות יכול במקרים מסוימים להרע את מצבם של הנוסעים בין שתי הנקודות.

ראו גם
------

* פרדוקס ברס
* אפקט מורינג

הערות שוליים
------------

1. ↑  ארתור ססיל פיגו | אקו-ויקי, באתר
2. ↑  Downs, Anthony. "The law of peak-hour expressway congestion." *Traffic Quarterly* 16, no. 3 (1962).
3. ↑  Thomson, J. Michael. *Great cities and their traffic*. 1978.
4. ↑  ביקוש מושרה | אקו-ויקי, באתר
5. ↑  Downs, Anthony. *Stuck in traffic.* Washington, DC: The Brookings Institution, 1992: 27-29.
6. ↑  Næss, Petter, Martin JH Mogridge, and Synnøve Lyssand Sandberg. "Wider roads, more cars." *Natural resources forum* 25, no. 2, pp. 147-155. (2001).
7. ↑  Mogridge, Martin JH. *Travel in towns: jam yesterday, jam today and jam tomorrow?*. Springer, 1990.
אין לבלבל עם אין לבלבל ערך זה, העוסק בנוירולוג, עם הערך "אלי וורטמן", העוסק באיש עסקים.

**אלי ורטמן** (נולד ב-20 ביוני 1949) הוא פרופסור, נוירולוג התנהגותי בכיר, במרכז רפואי הדסה.

ביוגרפיה
--------

ורטמן סיים את ההכשרה הרפואית בפקולטה לרפואה באוניברסיטה העברית במרכז הרפואי הדסה בשנת 1978 וסיים את התמחותו בנוירולוגיה בהדסה עין כרם בשנת 1979.

עד שנת 1985 עבד כנוירולוג במחלקות שונות בבית החולים הדסה עין כרם, ובאותה שנה החל לנהל את מחלקת הנוירופסיכוגריאטריה בבית חולים הרצוג.

במקביל לעבודתו בבית חולים הרצוג, בין השנים 1999 ל-2001 שימש כנוירולוג התפתחותי במרפאות צה"ל.

בשנת 2003 מונה למנהל המחלקה המרכזית לנוירולוגיה במרפאות כללית ובשנת 2007 הקים את מרפאות מרחב המתמחות בטיפול וייעוץ ל"גיל השלישי".

משנת 1996 מרצה ורטמן באוניברסיטה העברית ומשנת 2013 משמש כפרופסור חבר באוניברסיטה.

בשנת 2020 היה שותף בהקמת Ascento Medical המתמחה בטיפול ומניעה בדמנציה ואלצהיימר, תוך שימוש בבינה מלאכותית ולמידת מכונה.

חיים אישיים
-----------

ורטמן נשוי לדבורה ואב לחמישה ומתגורר במעלה מכמש. 

בנו, רס"ן דגן משה ורטמן, נפל בקרב ברצועת עזה בי' בטבת תשס"ט (5 בינואר 2009), במהלך מבצע עופרת יצוקה.

קישורים חיצוניים
----------------

* פרופיל הלינקדאין של פרופ' ורטמן

הערות שוליים
------------

1. ↑  האתר הרשמי של מרפאות מרחב
2. ↑  רס"ן דגן ורטמן באתר יזכור
**יונאס יעקב קסלר** (בגרמנית: **Jonas Kessler**;‏ 24 במרץ 1908 – 5 באוגוסט 1944 במחנה הריכוז פלאשוב שבקרקוב) היה מתאגרף וסוחר גרמני ממוצא יהודי.

מוצא וקורות חיים
----------------

סביו של קסלר הגיעו מגליציה לקלן ב-1905. להוריו יצחק משה (נולד ב-23 באוקטובר 1878) ושרה ציפה (ילידת 27 בדצמבר 1881) נולדו ארבע בנות וארבעה בנים. יונאס היה הילד הראשון אחרי ארבע בנות. בדצמבר 1918 נפטר יצחק קסלר מפציעות שספג במלחמת העולם הראשונה ונקבר בבית העלמין היהודי הישן Melatengürtel. שרה קסלר נאלצה לגדל את שמונה ילדיה בעודה מנהלת חנות. לאחר מספר שנים נישאה לאהרון דיליון (Aron Dylion) והמשפחה התגוררה בדרום העיר.

יונאס קסלר היה אתלט נלהב. הוא התאגרף בהצלחה במועדון הספורט היהודי JBC מכבי קלן, אחד משני מועדוני האגרוף היהודים בגרמניה, במשקל קל. הוא סיים את לימודיו בתיכון והיה איש עסקים. משנת 1926 היה במערכת יחסים עם אישה לא יהודייה. הזוג לא היה נשוי ונולדו לו שני ילדים. לאחר כניסתם של חוקי נירנברג לתוקף, הזוג קסלר נפרד לכאורה ויכול היה להיפגש רק בסתר, ויונאס קסלר כבר לא הורשה לעסוק במקצועו.

יום לאחר ליל הבדולח בנובמבר 1938 נמלט יונאס קסלר לבלגיה עם בני משפחתו היהודיים. הוא לא הספיק להיפרד מבת זוגו, והצליח להיפרד בקצרה רק מבתו, ליד בית הספר שלה בקלן. לאחר מכן נמלט עם משפחתו לפולין, שם נאלצו להתגורר בגטו ורשה. משם גורש קסלר למחנה העבודה פלשוב ליד קרקוב, שם נורה ב-5 באוגוסט 1944.

הנצחה
-----

אמו של קסלר, שרה, ושלוש מבנותיה, נספו באושוויץ בשנת 1942 או 1943. אבני נגף לזכר שרה ויונאס קסלר הונחו לפני הבית ברחוב Kartäuserhof מספר 8 שבדרום קלן. שתי אבני נגף נוספות הונחו לפני הבית ברחוב Kartäuserhof מספר 13 לזכר אחותו של יונאס קסלר, אווה זילברשטיין (נולדה ב-2 באפריל 1906) ובתה צילי-רוזה זילברשטיין (ילידת 2 ביולי 1933).

משפחה
-----

אחיו של יונאס קסלר, סמואל, שרד את השואה ואחריה היה חבר בחבר המנהלים של מועצת קהילת בית הכנסת בקלן וישב כחבר מועצת העיר קלן מטעם המפלגה הסוציאל-דמוקרטית של גרמניה.

קישורים חיצוניים
----------------

* דף עד לזכר קסלר במאגר המרכזי של שמות קרבנות השואה, באתר יד ושם

הערות שוליים
------------

1. ↑  bundesarchiv.de: Gedenkbucheintrag Kessler, Jonas Jakob
2. ↑  Barbara Becker-Jákli (unter Mitarbeit von Aaron Knappstein): Der Jüdische Friedhof Köln-Bocklemünd. Geschichte, Architektur und Biografien. Hrsg.: NS-Dokumentationszentrum der Stadt Köln. Emons, Köln 2016, מסת"ב 978-3-95451-889-0, S. 177.
3. ↑  Horst Matzerath, Elfi Pracht, Barbara Becker-Jákli (Hrsg.): Jüdisches Schicksal in Köln 1918–1945 - Katalog zur Ausstellung des Historischen Archivs der Stadt Kön/NS-Dokumentatinszentrum (8. November 1988 bis 22. Januar 1989, im Kölnischen Stadtmuseum/Alte Wache), Stadt Köln 1988, Seiten 76, 77 und 309
4. 1 2 3  NS-Dokumentationszentrum Köln - Sara Kessler. In: museenkoeln.de.
5. ↑  Amtsblatt der Stadt Köln, 9. Juli 2014
**גרטה ברגר** (נולדה **מרגרטה ברג**; 11 בפברואר 1883 – 23 במאי 1944) הייתה שחקנית תיאטרון וקולנוע אוסטרית-גרמנית, שהקריירה שלה הסתיימה בעקבות עליית המפלגה הנאצית בשנת 1933. ברגר נפטרה באושוויץ בשנת 1944 זמן קצר לאחר הגעתה.

ביוגרפיה
--------

גרטה ברגר נולדה כמרגרטה ברג למשפחה יהודית בשלזיה האוסטרית. היא החלה את לימודיה תחת המורה למשחק רוזה רוט בווינה. הופעת הבכורה שלה הייתה ב-1 בספטמבר 1903 בברלין בדויטשס תיאטר. בשנת 1904 החלה לשחק בתיאטרון דויטשס תחת במאי התיאטרון והמורה למשחק מקס ריינהרדט שם הופיעה בתפקידים של דמויות צעירים. בשנת 1911 הופיעה עם אנסמבל ריינהרדט במחזה ב"אדיפוס המלך" של סופוקלס בפראג ובסנקט פטרבורג. תפקידים בולטים אחרים בברלין כללו את פאק במחזה של ויליאם שייקספיר "חלום ליל קיץ", "אלקטרה", ורחל במחזה של פרנץ גרילפרצר, "היהודיה מטולדו".

בשנים 1913 ו-1914 היא הופיעה בכמה סרטים אילמים ונודעה בתפקיד הנשי הראשי של מרגיט ב-1913 בסרט של הבמאי סטלאן ריי "הסטודנט מפראג". סטלן ריי ליהק אותה לכמה מסרטיו האחרים, כולל כמה סרטי אימה אחרים פרי עטו של בן זוגה, הנס היינץ אוורס. לאחר פרוץ מלחמת העולם הראשונה בשנת 1914 שבה ברגר לבמה. במהלך שנות העשרים היא לוהקה למספר סרטים, כולל תפקידים בסרטים שביים פריץ לאנג. לאחר סרטה האחרון "הארץ ללא נשים" בשנת 1929, כבר לא הופיעה יותר בסרטים.

בתקופת השואה
------------

עם עליית הנאצים לשלטון בשנת 1933 ויישום החוקים האנטישמיים נעצרה הקריירה של ברגר. מאוחר יותר ברחה עם בעלה לאיטליה, שם נעצרה על ידי שלטונות הכיבוש הגרמניים במהלך ציד כללי אחר יהודים ב-7 באפריל 1944 ברומא. גירושם למחנה ריכוז נקבע ל-10 באפריל 1944. היא הועברה למחנה הריכוז פוסולי ליד קארפי. בפוסולי פגשה את עמיתה מהתיאטרון הגרמני של ריינהרדט, ג'ייקוב פלדהאמר. מפוסולי גורשו שני השחקנים ב-16 במאי 1944 לאושוויץ, שם נרצחו ברגר ופלדהאמר זמן קצר לאחר הגעתם ב-23 במאי 1944.

פילמוגרפיה נבחרת
----------------

* הסטודנט מפראג (1913)
* אנשים באקסטזה (1921)
* סודות ברלין (1921)
* צוואתו של ד"ר מבוזה (1922)
* פנטום (1922)
* המסגרים של מאדאם דה לה פומריי (1922)
* מנואלה הירוקה (1923)
* רוכב האבן (1923)
* החוק העתיק (1923)
* האסמנים (1925)
* נאמנות נצחית (1926)
* מטרופוליס (1927)
* אדמה ללא נשים (1929)

לקריאה נוספת
------------

* אייזנר, לוטה ה'. "המסך הרדוף: אקספרסיוניזם בקולנוע הגרמני והשפעתו של מקס ריינהרדט". הוצאת אוניברסיטת קליפורניה, 2008.

קישורים חיצוניים
----------------

ויקישיתוף מדיה וקבצים בנושא **גרטה ברגר** בוויקישיתוף

* גרטה ברגר, במסד הנתונים הקולנועיים IMDb (באנגלית)
* גרטה ברגר, באתר AllMovie (באנגלית)
* גרטה ברגר, במסד הנתונים הקולנועיים KinoPoisk (ברוסית)
* גרטה ברגר, באתר MusicBrainz (באנגלית)

הערות שוליים
------------

1. 1 2  digital-library.cdec.it *Berger, Margarete*. Retrieved 17 November 2018.
2. 1 2 3  cyranos.ch *Grete Berger*. Retrieved 17 November 2018.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007317767505171
* BNE: XX4865243
* GND: 116131519
* ISNI: 0000 0001 0914 7146
* LCCN: no2013049333
* MusicBrainz: 5c522215-df33-454d-9890-3f948f2e098b
* NKC: xx0151131
* SUDOC: 144914433
* VIAF: 72136908
* WorldCat: lccn-no2013049333

 |